cyanic-selkie/wikianc huggingface dataset:
Black Sabbath
The Dio Years and Heaven & Hell (2006–10)
Heaven & Hell ass mat Megadeth a Machine Head op USA-Tournée gaangen an huet e Live-Album an eng DVD zu New York opgeholl. 2009 huet d'Band donieft de Studiosalbum The Devil You Know erausbruecht. Am Mee 2009 huet den Osbourne den Iommi zu New York verklot a gesot den Iommi hätt de Bandnumm illegal benotzt. Am Abrëll 2010 huet Black Sabbath zesumme mat Metallica eng Single a limitéierter Editioun fir de Record Store Day verëffentlecht. De 16. Mee 2010 ass de Ronnie James Dio u Mokriibs gestuerwen. De Mount drop ass de Sträit tëscht dem Osbourne an dem Iommi viru Geriicht mat engem Verglach zu engem Enn komm. Déi genee Konditioune sinn net bekannt.
Comeback an 13 (2011-17)
Den 11. November 2011 hunn den Iommi, de Butler, den Osbourne an de Ward ugekënnegt, datt si sech erëm géifen zesummendoe fir en neien Album opzehuelen an op Tournée ze goen. Beim Gittarist Iommi gouf am Januar 2012 Lymphdrüsekriibs diagnostizéiert an dofir huet d'Band mat der Ausnam vun zwéi Concerten all hir Optrëtter mussen ofsoen. Spéider gouf awer nach e méi klenge Concert an hirer Heemechtsstad Birmingham annoncéiert. Am Februar 2012 huet de Ward erkläert, net méi an der Grupp matzemaache bis hien e Kontrakt hätt, deen hien ënnerschreiwe kéint.
Am September 2014 huet den Ozzy Osbourne enger Metal-Zäitschrëft erzielt, Black Sabbath géif Ufank 2015 ufänken un engem neien Album ze schaffen.
Ancelle (Hautes-Alpes)
Ancelle ass eng franséisch Gemeng am Departement Hautes-Alpes an der Regioun Provence-Alpes-Côte d'Azur.
Neuilly-en-Dun
Neuilly-en-Dun ass eng franséisch Gemeng am Departement Cher an der Regioun Centre.
Duerch d'Gemeng leeft de Canal du Berry an déi kleng Baach Sagonnin
Zine el-Abidine Ben Ali
De Zine el-Abidine Ben Ali (Arabesch: زين العابدين بن علي); gebuer den 3. September 1936 zu Sousse, a gestuerwen den 19. September 2019 zu Dschidda, a Saudiarabien, war en tuneesesche fréieren Offizéier a Politiker (RCD) a vun 1987 bis 2011 President vun der Tuneesescher Republik.
De Ben Ali war ufanks Chef vum Sécherheetsdéngscht an dono Inneminister. 2. Oktober 1987 gouf hien zum Premierminister ernannt. Kuerz drop huet hien de Staatspresident Habib Bourguiba als senil erkläre gelooss an huet selwer de 7. November 1987 dat Amt iwwerholl.
Hien huet ufanks verschidde Reformen duerch- oder virugefouert. Säin autokratesche Stil - ë. a. huet hie Wale gefälscht, d'Oppositioun ënnerdréckt a sech a seng Famill duerch d'Kontroll vu ganze Wirtschaftssecteuren an op Käschte vun der Staatskeess ëm Honnerte vu Millioune beräichert - huet schlussendlech zu engem Volleksopstand gefouert, an hien ass de 14. Januar 2011 mat senger Famill a Saudiarabie geflücht.
2011 gouf zu Tunis e Prozess géint de Zine el-Abidine Ben Ali a seng Fra Leila Trabelsi gefouert; si goufen, par contumace, zu 35 Joer Prisong a Strofen a Milliounenhéicht veruerdeelt. Vum geklaute Volleksverméige konnte just kleng Brochdeeler séchergestallt ginn.
Jean Entenich
De Jean Entenich, gebuer den 11. Februar 1884 zu Leideleng, gestuerwen den 21. Juli 1959 zu Lëtzebuerg, war e lëtzebuergesche Bauer, Erfinder an Assurancenagent. Hie gouf och 1937 Member an der Landwirtschaftskummer.
Suspicion (Film 1941)
Suspicion ass en US-amerikanesche Film vum Regisseur Alfred Hitchcock aus dem Joer 1941 nom Roman Before the Fact vum Anthony Berkeley.
Mornay-sur-Allier
Mornay-sur-Allier ass eng franséisch Gemeng am Departement Cher an der Regioun Centre.
D'Gemeng läit um lénksen Uwänner vum Allier. Op hirem südëstleche Wutz stoussen dräi Departementer uneneen an zwar de Cher, d'Nièvre an den Allier.
An der Zäit vum Zweete Weltkrich ass d'Demarkatiounslinn iwwer d'Bréck vu Mornay gelaf.
Canton de Bavella
De Canton de Bavella ass eng franséisch administrativ Andeelung am Arrondissement Sartène, am Departement Corse-du-Sud op Korsika.
Den Haaptuert ass Porto-Vecchio.
Stëbssuckeler
E Stëbssuckeler och Staubsauger genannt, ass e Botzapparat, dee mat engem Gebléis ekipéiert ass, fir en Ënnerdrock ze schafen. Doduerch ka Stëbs a kleng Dreckdeelercher an den Apparat gesuckelt ginn. Wéinst engem Filter gëtt d'agesuckelt Loft vun de meeschten Dreckdeelercher fräigemaach an nees ausgeblosen. Den Dreck gëtt dann an engem Sak gesammelt oder am Zentrifugalsystem an engem Behälter.
Geschicht
Den direkte Virgänger vum Stëbssuckeler war eng Teppechbiischt déi 1860 vum Daniel Hess erfonnt gouf. Se huet mat Hëllef vun engem Balleg deen e Vakuum geschaf huet, funktionéiert.
Den éischte Botzsystem, deen de Vakuum benotzt huet fir ze suckelen, war manuell. En huet Whirlwind geheescht, a war zu Chicago 1869 vum Ives W. McGaffey erfonnt ginn. Dës liicht a kompakt Maschinn war schwéier ze benotze well et huet ee missen eng Kierb dréien an déi och no ënnen drécken. Dësen Apparat gouf den 8. Juni 1869 patentéiert an huet 25 $ kascht, wat en héije Präis fir déi Zäit war. Et weess een net ob de Whirlwind e Succès war, mä déi meescht Apparater goufen zu Chicago an zu Boston verkaaft, also kann et sinn datt 1871 wéinst dem grousse Feier zu Chicago verschidden Apparater verluere gaange sinn. Just zwee Exemplare goufe erëmfonnt, een ass am Hoover Historical Center zu North Canton am Ohio.
De motoriséierte Stëbssuckeler gouf 1901 vum Hubert Cecil Booth erfonnt, e britteschen Ingenieur. En hat gemierkt, datt een d'Botze vun de Sëtzer an den Zich verbessere kann andeems een de Stëbs an den Dreck op enger Plaz sammelt an e net iergendwou anescht ewechfléie léisst. Nodeem e selwer probéiert huet de Stëbs vun engem Sëtz duerch en Nuesschnappech ze suckelen, huet hien de praktesche Virgank an engem Apparat, dem Puffing Billy, applizéiert. Dëse System huet misse mat Päerd virun d'Botzgebai geschleeft ginn, d'Suckele gouf vun engem Bensinnsmotor gemaach. Dës Erfindung vum Booth hat awer kee richtege Succès.
1905 gëtt de Griffith's Improved Vacuum Apparatus for Removing Dust from Carpets („Verbesserte Vakuumapparat vum Griffith fir de Stëbs vun den Teppecher ewechzekréien“) vum Walter Griffiths patentéiert. Et geet ëm en neie manuelle System, dee liicht ze transportéieren an einfach ze raumen ass a vu just enger Persoun benotzt ka ginn. De Benotzer muss nëmmen e Ballegsystem drécken, deen de Stëbs iwwer e flexibelen Schlauch suckelt, deen ee kann erofhuelen an un deen een Accessoirë ka montéieren. Et ass den éischten Hausstëbssuckeler dee mat den aktuelle Stëbssuckelere vergläichbar ass.
1906: Den James Murray Spangler, Concierge vu Canton am Ohio, entwéckelt en elektronesche Stëbssuckeler aus engem Ventilator, enger Këscht an enger Pillemhousse. D'Maschinn vum Spangler integréiert och eng rotativ Biischt fir de Stëbs méi einfach ewechzehuelen. 1908 patentéiert, gëtt de System un d'Firma Hoover Harness and Leather Goods Factory vu sengem Cousin William Hoover verkaaft. A Groussbritannien gouf den Numm Hoover souguer zu engem Synonym fir Stëbssuckeler respektiv d'Stëbssuckelen u sech (doing the hoovering).
Bis an den Zweete Weltkrich ware Stëbssuckeler e Luxus. Hautdesdaags sinn d'Stëbssuckeler gängeg an den Industrielänner.
Andornay
Andornay ass eng franséisch Gemeng am Departement Haute-Saône an der Regioun Bourgogne-Franche-Comté an am Kuelerevéier vu Ronchamp a Champagney.
Proviseux-et-Plesnoy
Proviseux-et-Plesnoy ass eng Gemeng am franséischen Departement Aisne an der Regioun Hauts-de-France.
Europäesch Allianz fir Fräiheet
Zu hire beschten Zäiten hunn ënner anerem follgend national Parteien zur EAF gehéiert: Vlaams Belang (Belsch), Front National (Frankräich), Partei fir Fräiheet (Holland), Schweedesch Demokraten, Freiheitliche Partei Österreichs (FPÖ), Lega Nord (Italien), UKIP, etc.
D'Presidentin vum Front National (FN), d'Marine Le Pen, gouf 2012 an d'Partei opgeholl. Well et der Partei bei den Europawalen 2014 net gelongen ass, d'Critèren z'erfëlle fir kënnen eng eege Fraktioun ze bilden (25 Deputéiert aus siwe Länner), hunn den FN, d'FPÖ an d'Lega Nord eng aner Partei gegrënnt, d'Beweegung fir en Europa vun den Natiounen an de Fräiheeten, déi d'EAF ofgeléist huet.
Lëscht vun den nationale Monumenter an der Gemeng Buerschent
An dëser Lëscht vun den nationale Monumenter an der Gemeng Buerschent sinn all national Monumenter opgezielt, déi an der lëtzebuergescher Gemeng Buerschent ze fanne sinn (Stand:).
Uewerschlënner
Legend: MN – Immeubles et objets classés monuments nationaux; IS – Immeubles et objets inscrits à l'inventaire supplémentaire
Virieu-le-Petit
Virieu-le-Petit ass eng franséisch Gemeng am Departement Ain an der Regioun Auvergne-Rhône-Alpes.
Den 1. Januar 2019 huet Virieu-le-Petit mat Lochieu Chavornay, Brénaz a fusionéiert fir déi nei Gemeng Arvière-en-Valromey ze bilden.
E Futtballspill am Schnéi
E Futtballspill am Schnéi ass e lëtzebuergeschen Dokumentarfilm vum Tom Alesch an der Anne Schiltz aus dem Joer 2014. En huet den Ënnertitel Erënnerungen un de Roger Manderscheid.
Ëm wat geet et am Film?
De Film dokumentéiert d'Liewen a virun allem d'literarescht Wierk vum Lëtzebuerger Schrëftsteller Roger Manderscheid (1933-2010), andeems ë. a. Persounen zu Wuert kommen, déi mat him ze dinn haten, oder vun him beaflosst goufen, dorënner de Guy Rewenig, de Pol Greisch, d'Germaine Goetzinger, an d'Claudine Muno.
Accueil
Et ass den éischten Documentaire, dee sech mat dem Wierk vun engem Lëtzebuerger Schrëftsteller auserneesetzt. En hat de 17. November 2014 Avant-première am Utopia an ass de 26. November an d'Kinoe komm.
JHWH
JHWH (hebräesch ‏יהוה‎; engl. och YHWH) ass den Numm vum jiddesche Gott am Tanach.
E Futtballspill am Schnéi
Accueil
D'Anina Valle Thiele vu Woxx huet de Film eng "poetesch Hommage un den Auteur a säi Wierk" genannt.
JHWH
Etymologie
An de meeschten däitschen Iwwersetzunge gëtt JHWH mat "Herr" iwwersat, mä ville Gleewegen ass och den Numm Jehova bekannt a wäertvoll. Nach anerer sinn der Meenung datt ee JHWH einfach mat Jahwe iwwersetze soll, oder mat enger Iwwersetzung wéi "den Éiwegen". Et ass schwéier eng "richteg" Iwwersetzung fir den Numm JHWH ze fannen, well d'Aalt Testament op Hebräesch geschriwwen ass an an där Sprooch nëmmen d'Konsonante geschriwwe ginn; d'Vokaler musse beim Liesen ergänzt ginn. Dowéinst huet all geschriwwent Wuert e puer Bedeitungen an et ass ëmmer ee klenge Spillraum bei der Iwwersetzung méiglech.
Geschicht
Den Numm Jehova gëtt vu ville Gleewegen ofgeleent, well eng gewësse reliéis Grupp (d'Zeie vu Jehova) deen Numm als „Kennzeechen“ benotzt. Wéinst der Virschrëft aus dem drëtte Gebot am 2. Mose 20,7: "Du solls den Numm JHWH vun dengem Gott net ouni Grond ausschwätzen", gëtt deen Numm nëmmen nach ganz seele benotzt. No ale jiddeschen Aussoe gëtt deen Numm nëmmen nach vun de Paschtéier gebraucht.
Zënter dem 4. Joerhonnert v. Chr gëtt den Numm JHWH vun de Judden aus helleger Angscht iwwerhaapt net méi benotzt, obwuel dat drëtt Gebot sech net géint de Gebrauch, mä géint de Mëssbrauch vun dësem Gottesnumm ausschwätzt. Bei der Virliesung vun der helleger Schrëft gëtt JHWH duerch dat hebräescht Wuert "Adonaj" ersat, dat sou vill bedeit wei "(mäin) Här". Wéi am 3. bis 2. Joerhonnert viru Christus an der egyptescher Stad Alexandria eng Iwwersetzung vum hebräeschen Alen Testament an d'griichescht gemaach ginn ass, ass net den Numm JHWH, mä dat hebräescht Wuert "Adonaj" mam griichesche Wuert "kyrios (κύριοϛ)" ersat ginn.
Bedeitung
Den Numm JHWH kënnt vum hebräesche Verb "haja" oder "hawa". Gott gëtt dem Moses d'Erklärung fir säin Numm am 2. Mose 3, 13-15: ''De Moses seet zu Gott: Wann ech bei d'Kanner vun Israel kommen an hinne soen: Gott huet mech bei iech geschéckt a si mir soen: Wat ass säin Numm?, wat soll ech hinnen da soen? Du sot Gott zu Moses: "Ech sinn, deen ech sinn" (hebr. ehjeh ascher ehjeh). An hie sot: Also solls du zu de Kanner vun Israel soen: "Ech sinn" (hebr. ehjeh) huet mech bei iech geschéckt.[...] Dat ass mäin Numm fir éiweg.'' Mat dëse Wieder gëtt ënnerstrach, datt Gott den Onverwandelbaren, Onverännerlechen ass an datt hien deen Eenzegen ass, dee vu sech behaapte kann: "Ech sinn". D'Existenz vun all deenen anere Wiesen ass vun him ofgeleent ginn; hien eleng ass den Éiwegen.
Saboteur (Film 1942)
Saboteur  ass en US-amerikanesche Film vum Regisseur Alfred Hitchcock aus dem Joer 1942.
Ëm wat geet et am Film?
De Barry Kane, Aarbechter an enger Fligerfabréck, gëtt zu Onrecht ugeklot d'Fabréck sabotéiert ze hunn, an um Doud vu sengem beschte Frënd schold ze sinn.
Cameo-Optrëtt vum Hitchcock
Den Hitchcock steet bei engem Zeitungskiosk.
NGC 3666
Den NGC 3666 ass eng Spiralgalaxis am Stärebild Leo. Si gouf am Joer 1784 vum Wilhelm Herschel mat sengem 18,7-Zoll-Teleskop entdeckt.
Jean Chapot
De Jean Chapot gebuer de 15. November 1930 zu Bois-Guillaume an der Seine-Maritime a gestuerwen den 10. Abrëll 1998 zu Neuilly-sur-Seine an den Hauts-de-Seine war e franséische Filmregisseur, Dréibuchauteur a Filmproduzent.
Audi
Audi ass eng däitsch Autosmark, déi hiert Haaptwierk zu Ingolstadt huet. Et ass eng vun de Marke vun der Volkswagen AG.
Den Numm ass e Wuertspill, mat deem den August Horch 1910 d'Markerechter vu senger éischter Entreprise A. Horch & Cie. Motorwagenwerke Zwickau ëmgoe konnt, nodeems en déi am Sträit verlooss hat: Audi ass déi laténgesch Iwwersetzung vum däitschen Imperativ "Horch!".
1928 hunn d'Zschopauer Motorenwerke J. S. Rasmussen AG d'Audi GmbH iwwerholl, a wéi déi 1932 nach aner Autoswierker geschléckt hat a sech dunn Auto Union AG genannt huet, do koum de Logo mat de véier Réng op: all Rank stoung fir eng vun deene véier Marken déi d'Auto Union ugebueden huet. Spéider huet Audi dee Logo fir sech aleng geholl.
Tom Quintus
Den Tom Quintus, gebuer den 28. Oktober 1988 zu Esch-Uelzecht, ass e lëtzebuergeschen Handballspiller.
De Quintus huet seng Spillercarrière 2006 ugefaangen. Hien huet a senger Carrière fir HB Esch an HB Red Boys Déifferdeng gespillt. Hien ass am Kader vun der lëtzebuergescher Härenhandballnationalekipp (Stand: 2017).
Neuvy-le-Barrois
Neuvy-le-Barrois ass eng franséisch Gemeng am Departement Cher an der Regioun Centre.
Secrets d'alcôve
Secrets d'alcôve ass en italieenesch-franséischen Episodefilm vum Henri Decoin, Jean Delannoy, Gianni Franciolini a Ralph Habib aus dem Joer 1954.
Ëm wat geet et am Film?
Véier Leit sinn zesummen an engem Auto wéinst schlechtem Wieder blockéiert. Fir d'Zäit erëmzekréien erzielt jidderee vun hinnen eng Geschicht déi sech ëm e Bett dréint.
Prouvais
Prouvais ass eng Gemeng am franséischen Departement Aisne an der Regioun Hauts-de-France.
École internationale Differdange et Esch-sur-Alzette
D'International Schoul zu Déifferdeng an Esch-Uelzecht offiziell « École internationale Differdange et Esch-sur-Alzette » (och nach ëffentlech Europaschoul genannt), gekierzt EIDE, ass eng ëffentlech Lëtzebuerger Ganzdagsschoul déi nom System vun den europäesche Schoule funktionéiert.
Iwwersiicht
D'Schoul ass am September 2016 opgaangen an ass provisoresch a verschiddene Gebaier zu Déifferdeng an zu Esch ënnerbruecht, bis en neit Gebai zu Déifferdeng gebaut ass.
D'Schoul bitt follgend Bildungsweeër absënns op der Grondlag vun de Léierpläng vun den europäesche Schoulen un :
An der europäescher Ausbildung gëtt et zwou Sproochesektiounen (anglofon a frankofon) mat engem Choix vu véier Haaptsproochen: Däitsch, Englesch, Franséisch a Portugisesch.
Historique
Mam Gesetz vum 26. Februar 2016 gouf d'Schoul geschaf. Duerch Gesetz vum 14. Dezember 2015 hat d'Regierung awer schonn d'Erlabnes kritt fir eng international Schoul zu Déifferdeng ze bauen; den zougestanene Budget louch bei 71,7 Milliounen Euro.
Giuseppe Arcimboldo
Den Giuseppe Arcimboldo gebuer ëm 1526 zu Mailand an och do den 11. Juli 1593 gestuerwen, war e Moler vun der Spéitrenaissance, speziell vum Manierismus. Hien ass berüümt fir seng Portraiten, déi aus Uebst, Geméis, Fësch oder soss Objeten zesummegesat sinn.
Hie war Ufanks Moler um Wiener Haff, ënner de Keesere Ferdinand I., Maximilian II. a Rudolf II.. 1570 goung en op Prag op den Haff, wou en nieft der Molerei och als Ingenieur, Kostümzeechner a Museker aktiv war, zoustänneg fir Fester z'organiséieren. Nëmmen en Deel vu senge Wierker si bis haut erhale bliwwen.
Am 20. Joerhonnert gouf seng Konscht vun de Surrealisten, absënns dem Salvador Dalí, erëmentdeckt.
Den Asteroid (6556) Arcimboldo gouf no him genannt.
Tom Meis
Den Tom Meis, gebuer de 7. Oktober 1991 zu Nidderkuer, ass e lëtzebuergeschen Handballspiller.
De Meis huet seng Spillercarrière 2008 ugefaangen. Hien huet a senger Carrière fir HBC Bascharage a HB Käerjeng gespillt. Hien ass am Kader vun der lëtzebuergescher Härenhandballnationalekipp (Stand: 2017).
Algirdas Butkevičius
Den Algirdas Butkevičius, gebuer den 19. November 1958 zu Paežeriai am Krees Radviliškis, ass e litauesche Politiker.
Parti communiste français
D'Franséisch Kommunistesch Partei (op Franséisch: Parti communiste français, kuerz PCF) ass eng politesch Partei a Frankräich aus dem lénkse politesche Spektrum.
Algirdas Butkevičius
Hie war vum 22. November 2012 bis den 22. November 2016 Premierminister vum Land. Zanter dem 7. Mäerz 2009 ass hie President vun der Lietuvos socialdemokratų partija, der Litauescher Sozialdemokratescher Partei.
Europäesch Fräi Allianz
D'Europäesch Fräi Allianz (EFA; en.: European Free Alliance; fr.: Alliance libre européenne; de.:  Europäische Freie Allianz) ass eng politesch Partei op europäeschem Niveau. Si setzt sech aus ënnerschiddleche regionalistesche Parteien zesummen, déi sech entweeder fir eng voll politesch Onofhängegkeet asetzen oder eng aner Form vu Selbstverwaltung oder Lassléisung vun der zentraler Regierung fuerderen.
Parti communiste français
Geschicht
D'Partei gouf am Dezember 1920 um Kongress vun der Section française de l'Internationale ouvrière (SFIO) zu Tours gegrënnt. Op deem Kongress gouf d'Fro gestallt, op den SFIO Member an der Kommunistescher International soll ginn. D'Majoritéit, déi dofir gestëmmt huet, huet doropshin d'Section française de l'Internationale communiste (SFIC), den haitege PCF, gegrënnt a sech vun der SFIO getrennt. Den SFIC war deemools stalinistesch ausgeriicht a war déi bedeitendst Partei direkt nom Zweete Weltkrich. Lues a lues ass den Afloss an de Walerfolleg vum PCF zeréck gaangen, besonnesch nodeems d'Partei bei de Legislativwalen 1978 vum Parti socialiste iwwerholl gi war, an duerno nach eng Kéier bei de Presidentschaftswalen 1981.
Algirdas Butkevičius
Den Algirdas Butkevičius huet op der Technescher Universitéit Vilnius fir Wirtschaftsingenieur am Bauwiese studéiert. 1984 bis 1990, dem Enn vun der Sowjetunioun, war hie Bauleeder a Stadarchitekt an der Regioun Vilkaviškis. Hien huet bis 1995 an der Administratioun vun deem Krees geschafft, a gouf dann, am Privatsecteur, Responsabel fir d'Vente vun der Baufirma "AB Vilkasta". Ee Joer drop gouf hien an dat litauescht Parlament Seimas gewielt, wou en duerno bis ewell erëmgewielt gouf. Schonn 1990 hat hie politiesch Mandater am Krees-Conseil vu Vilkaviškis.
Parti communiste français
Geschicht
A méi rezenter Zäit huet de PCF reagéiert andeems en eng Allianz mat anere Lénksparteien agaangen ass, dem Front de Gauche, a gläichzäiteg awer seng lokal Allianz behalen huet, notamment mam Parti socialiste, de Gréngen oder méi lénks-extreme Formatioune.
Europäesch Fräi Allianz
Schonn zënter de Walen 1979 sinn d'Regionalisten am Europäesche Parlament vertrueden. Deemools si véier Parteien agezunn: d'Schottesch Nationalpartei (SNP), d'Flammännesch Volleksunioun (VU), d'Bréisseler Demokratesch Front vun de Francophonen (FDF) an d'Südtirouler Vollekspartei (SVP).
Maark: Ici fut arrêté l'envahisseur Hiver 1944-1945
D'Maarken: Ici fut arrêté l'envahisseur Hiver 1944-1945 sinn eng Serie vu 26 Maarken déi an de belschen Ardennen nom Zweete Weltkrich vum belschen Automobilclub als Erënnerung un d'Ardennenoffensiv opgeriicht goufen. D'Maarke stinn op de Kardinalpunkten wou de Virmarsch vun den däitschen Truppen no Weste gestoppt gouf. Sou kann unhand vun de Maarken d'Front vun der Ardennenoffensiv an der Belsch novollzu ginn.
Parti communiste français
Geschicht
D'Zeitung L'Humanité war eng laang Zäit dat offiziellt Presseorgan vum PCF. Haut ass se eng onofhängeg Struktur mee steet der Partei awer nach no.
Europäesch Fräi Allianz
1981 hu sech sechs Parteien an dräi Observateuren zesummegedo fir d'Europäesch Fräi Allianz ze forméieren.
2004 ass d'EFA eng formell politesch Partei op europäeschem Niveau ginn, mä hat just nach véier Députéiert. 2016 hat se 12 Deputéiert am Europäesche Parlament.
Parti communiste français
Regierungspartizipatioun
De PCF war e puermol a franséische Regierunge bedeelegt:
Algirdas Butkevičius
Hien ass zanter hirer Neigrënnung Member vun der Sozialdemokratescher Partei vu Litauen. Zanter 1995 war en am Conseil vun der Partei, vun 1997 bis 1999 an nees zanter 2001 war e Member vum nationale Comité vun der LSDP.
Hedy Lamarr
D'Hedy Lamarr, gebuer als Hedwig Eva Maria Kiesler den 9. November 1914 zu Wien a gestuerwen den 19. Januar 2000 zu Altamonte Springs a Florida, war eng éisträichesch-US-amerikanesch Filmschauspillerin. Do dernieft ass si och, zesumme mam Komponist George Antheil, d'Erfinderin vum Procédé vum Frequenzsprong, deen haut eng wichteg Roll an der Mobilfunktechnik spillt.
Liewen
No e puer FIlmer, dorënner Man braucht kein Geld mam Heinz Rühmann a mam Hans Moser, hat si 1933 d'Haaptroll am tschechoslowakesch-éisträichesche Film Symphonie der Liebe (besser bekannt ënner dem Titel Ekstase), deen héich Welle geschloen huet, well se doran e puermol plakeg duerch d'Gewan leeft, an eng Groussopnam vun hirem Gesiicht weist, wéi se Plaiséier an enger Libeszeen huet.
Algirdas Butkevičius
Am Mee 2009 war hie Kandidat vu senger Partei fir d'Presidentewalen, gouf awer net gewielt.
Hedy Lamarr
Liewen
1933 huet se de Wiener Industriellen a Waffefabrikant Fritz Mandl bestuet, deen hir verbueden huet, ze filmen, an dee mam Mussolini a mam Hitler Geschäfter gemaach huet. 1937 hat s'es genuch dovun, an ass iwwer Paräis op London geflücht. Do gouf se vum Louis B. Mayer fir d'MGM ënner Kontrakt geholl, woubäi se hire Pseudonym Hedy Lamarr krut a mat hir als "schéinst Fra vun der Welt" Reklamm gemaach gouf. Hiren éischten Hollywoodfilm Algiers (1938) mam Charles Boyer huet direkt ageschloen, an hire Stil gouf vu ville Schauspillerinne kopéiert. Hire gréisste finanzielle Succès war Samson and Delilah (1949) vum Cecil B. DeMille.
D'Hedy Lamarr ass haut och bekannt fir 1942 zesumme mam Komponist George Antheil e Patent ugemellt ze hunn, fir Torpedoen iwwer Funk ze steieren, bei deem d'Frequenz ëmmer nees wiesselt. E gouf awer net vum amerikanesche Militär agesat. Haut kënnt de gläichzäitege Frequenzwiessel (frequency-hopping) an der Kommunikatiounstechnik zum Beispill bei Bluetooth-Verbindungen oder bei der GSM-Technik zum Asaz.
Maark: Ici fut arrêté l'envahisseur Hiver 1944-1945
Lëscht vun de Maarken
D'Maarke si vu Süden no Norden opgelëscht. {| class="wikitable" ! !Provënz ! Gemeng ! Plaz ! Adress ! Koordinaten ! Bild
Kristin Scott Thomas
D'Kristin A. Scott Thomas, gebuer de 24. Mee 1960 zu Redruth, Cornwall, ass eng englesch-franséisch Schauspillerin.
Charles Vanel
De Charles Vanel, gebuer als Marie-Charles Vanel den 21. August 1892 zu Rennes a gestuerwen de 15. Abrëll 1989 zu Cannes war e franséische Schauspiller a Filmregisseur.
Kristin Scott Thomas
Si ass d'Schwëster vun der Schauspillerin Serena Scott Thomas.
Charles Vanel
1908 stoung de Charles Vanel fir d'éischt als Schauspiller zu Paräis op der Bün, 1910 huet hie seng éischt Rollen am Film gespillt. Hie war an enger 180 Filmer ze gesinn.
Zu senge wichtege Kinosfilmer zielen Les croix de bois (1931) vum Raymond Bernard, Le salaire de la peur (1952) vum Henri-Georges Clouzot, To Catch a Thief (1954) vum Alfred Hitchcock, La mort en ce jardin (1956) vum Luis Buñuel a Cadaveri eccellenti (1976) vum Francesco Rosi.
Kristin Scott Thomas
Si war a méi wéi 70 Filmer ze gesinn. Donieft ass si och an England, an den USA an a Frankräich am Theater opgetrueden.
Am Kino huet si a Filmer vu sou bekannt Filmregisseure wéi Robert Altman, Roman Polanski, Sydney Pollack a Robert Redford matgespillt.
Pravčická brána
D' Pravčická brána (de: Prebischtor) ass eng natierlech Bréck aus Sandsteen an der Béimescher Schwäiz, op der tschechescher Säit vum Naturpark Béimesch-Sächsesch Schwäiz.
Si ass als Naturmonument klasséiert an ass déi gréisst vun hirer Zort an Europa. Si huet eng Spanwäit vu 26,5 m, ass 16 m héich, 8 m breet an de Bou huet eng Déckt vun 3 m.
1826 gouf niewendrun e Wiertshaus opgeriicht. 1881 huet de Fürst Edmund vu Clary-Aldringen sech do den Hotel "Falkennest" (tschechesch: Sokolí hnízdo) mat 50 Better opriichte gelooss.
Bis 1982 konnt een iwwer d'Bréck goen; wéinst der staarker Erosioun duerch d'Getrëppels ass dat awer zanterhier net méi méiglech. Den Terrain vun der Pravčická brána ass zesumme mam Hotel a Privatbesëtz an et muss een Entrée bezuelen, fir dohin ze kommen.
Trivia
E puer Landschaftsopname vum Film The Chronicles of Narnia: The Lion, the Witch and the Wardrobe (2005) goufen do gedréint. Am Film goufen d'Schauspiller an d'Zeen, mat CGI, akopéiert, wéi wa s'iwwer d'Paart géifen trëppelen.
Jean Simmons
D'Jean Merilyn Simmons, gebuer den 31. Januar 1929 zu London, a gestuerwen den 22. Januar 2010 zu Santa Monica (Kalifornien), war eng brittesch-US-amerikanesch Schauspillerin.
Als jonkt Meedchen huet d'Jean Simmons a Kiss the Bride Goodbye, Caesar and Cleopatra a Great Expectations matgespillt. 1950 ass si an Amerika ausgewandert, wou se de Stewart Granger kennegeléiert a méi spéit bestuet huet. Hien huet hir e Kontrakt vun zwee Joer beim Howard Hughes senger Filmproduktiounsgesellschaft verschaaft. Mat hirer Roll vun enger Mäerderin an Angel Face 1952 hat d'Jean Simon den Duerchbroch beim grousse Public. Duerno huet se mam Marlon Brando ënner der Regie vum Henry Koster d'Titelroll an Désirée gespillt. Et koume Rollen a Guys and Dolls (1955), Home before dark (1958) a Spartacus (1960). Am selwechte Joer huet si sech vum Stewart Granger scheede gelooss.
Méi spéit huet si sech mam Regisseur Richard Brooks bestuet, mat deem se eng Duechter hat. An den 1980er Joren hat se Succès an hirer Roll an der Televisiounsserie The Thorn Birds (de: Dornenvögel).
Kathedral Notre-Dame vu Reims
D'Kathedral Notre-Dame vu Reims ass eng kathoulesch Kathedral an der franséischer Stad Reims am Departement Marne, an der Regioun Grand Est.
Et ass aus architektonescher Siicht mat eng vun de bedeitendste gotesche Kierchen a Frankräich, an och historesch huet se eng wichteg Roll gespillt: Joerhonnertelaang goufen hei déi franséisch Kinneke gekréint. Haut ass et d'Kathedral vum Äerzbistum Reims.
Mat iwwer enger Millioun Visiteuren ass et eng vun de gréissten Attraktiounen an der Champagne. D'Kathedral gouf 1991 op d'Lëscht vun de Kulturierfschaften vun der UNESCO agedroen.
Geschicht
Am Ufank vum 13. Joerhonnert gouf mat hirem Bau ugefaangen, nodeems de Virgängerbau duerch e Feier zerstéiert gi war. Am 14.Joerhonnert waren d'Aarbechten sou wäit fäerdeg. Am Eischte Weltkrich gouf se duerch däitsch Grananten deelweis schwéier beschiedegt,
Moossen
Dat Markantst un der Kathedral ass hir Westfassad, déi räich dekoréiert ass mat Figuren a Reliefer. Déi zwéin Tierm laanscht déi Fassad sinn 81 Meter héich - mat enger Tuermspëtzt, déi net gebaut gouf, wäre se der 120 héich ginn. Um Haaptportal ass d'Muttergottes ze gesinn, als Madonna mam Jesuskand op enger Sail tëscht den Dieren, an uewendriwwer, an engem Spatzbou, wéi se am Himmel gekréint gëtt. An der Mëtt vum der Westfassad as d'Haaptrosette, mat uewendriwwer der "Galerie vun de Kinneken", dorënner d'Duerstellung vun der Daf vum Chlodwig I. an d'Statue vu sengen Nofollger. Dat südlech geleeënt Portal weist Jéngsterdag, iwwerdeems um nërdlech geleeënen d'Kräizegung vu Christus ze gesinn ass. Ënnert de Statuen do drënner ass och dee bekannten "Engel dee laacht".
Europäesch Demokratesch Partei
D'Europäesch Demokratesch Partei (EDP; en.: European Democratic Party; fr.: Parti démocrate européen; de.: Europäische Demokratische Partei) ass eng zentristesch politesch Partei op europäeschem Niveau, déi sech fir d'europäesch Integratioun staark mécht. Si ass de 16. Abrëll 2004 initiéiert an den 9. Dezember 2004 offiziell zu Bréissel gegrënnt ginn.
Kathedral Notre-Dame vu Reims
Moossen
D'Haaptschëff bannenan ass 139 Meter laang, d'Queeschschëff 55 Meter.
Europäesch Demokratesch Partei
2016 ware 16 regional oder national Parteie Member vun der EDP, dorënner de franséische Mouvement démocrate an d'Baskesch Nationalistesch Partei.
Am Europäesche Parlament hat d'EDP 9 vu 751 Sëtz.
Racing Club Lëtzebuerg
De Racing Club Lëtzebuerg war e lëtzebuergesche Foussballclub aus der Stad Lëtzebuerg, deen 1923 mam Sporting Club Lëtzebuerg fusionéiert huet an am C.A. Spora Lëtzebuerg opgaangen ass.
Schmitz
Schmitz ass de Familljennumm vun ë. a. follgende Persounen:
New Mexico State University
D'New Mexico State Universitéit (och NMSU genannt) ass eng staatlech Universitéit zu Las Cruces, New Mexico. Op der Universitéit waren am Joer 2017 24.580 Studenten ageschriwwen. D'NMSU ass besonnesch fir hir Fuerschung a Léier am Beräich vun der Raumfaart bekannt.
Nieft hirem Haaptcampus zu Las Cruces ënnerhält d'NMSU Campussen zu Alamogordo (2.000 Studenten), Carlsbad (1.200 Studenten) an Dona Ana souwéi e Büro zu Albuquerque.
Geschicht
D'Universitéit gouf 1888 ënner dem Numm New Mexico A&M College gegrënnt.
Sport
D'Sportsequipe vun der NMSU sinn d'Aggies. D'Universitéit ass Member vun der Western Athletic Conference.
Kierch Reckeng op der Mess
D'Kierch vu Reckeng op der Mess ass eng kathoulesch Kierch déi zur Par Mess-Réibierg Sainte-Famille, zum Dekanat Süden-West an zu der Gemeng Reckeng op der Mess gehéiert.
Patréinesch ass d'helleg Aldegundis, där hiert Fest den 30. Januar gefeiert gëtt.
Se steet am Duerfkär tëscht der Lampecher Strooss an der Jean-Pierre-Hilger Strooss an ass an de Joren 1933 an 1934 gebaut ginn.
Geschicht
Scho virum Éischte Weltkrich gouf e Kierchebauveräin zu Recken gegrënnt. Den deemolege Paschtouer Jean-Pierre Reichling hat Pläng fir eng nei Kierch ausschaffe gelooss, mee de Krich an d'Entwäertung vum Frang hunn där Saach e Stréch duerch d'Rechnung gemaach. Dee Projet gouf eréischt 1933 vum neie Paschtouer Nicolas Bouquet nees lancéiert. Déi lokal Kierchefabrick hat zwar net genuch Suen, mee e Spendenopruff an der Par hunn eng beträchtlech Zomm zesummebruecht an d'Gemeng huet de Rescht vun de Käschten iwwerholl. Den Escher Architekt Jean Deitz huet d'Pläng fir déi nei Kierch gezeechent.
Den 19. Juni 1933 gouf mat den Ofrappaarbechte vun der aler Kierch ugefaangen. D'Baufirma Zambelli & Jongen huet d'Aarbechte fir déi nei Kierch ausgefouert. D'Iwwerreschter vun den ale Griewer goufen dobäi an e gemeinsaamt Graf um neie Kierfecht iwwerfouert, an déi iwwreg gebliwwe Grafsteng goufen an d'Mauere vun der neier Kierch agebaut.
Wärend de Bauaarbechte gouf de Gottesdéngscht am Reckener Musekssall an an der Kapell vu Riedgen gehalen.
Schonn de 7. August 1933 gouf de Grondsteen fir déi nei Kierch vum Dekan Nic. Beisdorff vu Beetebuerg geluecht, an am November hat de Bau scho säin Daach. D'Joer drop gouf d'Gebai fäerdeggestallt. An der Haaptfassade ass e Kräiz agebaut dat vum Claus Cito gemeesselt gouf. D'Miwwelen, dorënner d'Barockaltär, goufen aus der aler Kierch iwwerholl.
1953 ass de Klackelautsystem elektrifizéiert ginn an 1961 ass d'Koksheizung duerch eng Mazout-bedriwwe Waarmloftheizung ersat ginn.
De Georges Gevigné ass 1965 Paschtouer vun der Par Reckeng op der Mess ginn. Hien huet d'Kierch esou ëmstrukturéiert, datt si den neie Richtlinne vun der Liturgiereform vum Zweete Vatikanesch Konzil (1962-65) entsprach huet. Am Kader vun där Reform huet d'Gemeng d'Kierch an d'Sakristei vu bannen nei usträichen an d'Fassade frësch maache gelooss. Donieft goufen och Sanitäranlagen installéiert an en neien Holzplafong opgehangen. 1968 huet déi staatlech Kommissioun des sites et des monuments nationaux déi al Barockaltär restauréiert. Déi goufen am fréien 18. Joerhonnert vum Nikolaus Greef vun Altwies geschnëtzt. De 17. Juni 1969 gouf den neien Altor aus Gilsdrefer Steen opgestallt. Deen Altor aus engem eenzege Block mat engem Gewiicht vun 3,2 Tonne gouf vun der Dikrecher Firma Geisen geschnidden. Och den neien Ambo war aus Gilsdrefer Steen. Am Chouer gouf zousätzlech eng nei Glasmolerei vum Gustave Zanter installéiert.
D'Par hat 485.561 Lëtzebuerger Frang fir d'Aarbechte gesammelt, dovun e Subside vum Kulturministère vu 40.000 Frang.
De 26. September 1971 ass d'Kierch konsekréiert ginn.
Zënter 1996 gëtt et an der Kierch eng Uergel vun der Firma Schumacher aus Baelen.
Volkswagen AG
DVolkswagen Aktiengesellschaft (ofgekierzt VW AG) ass en däitschen Automobilsconstructeur, dee säi Sëtz zu Wolfsburg huet. 1938 gegrënnt, huet e sech zum gréissten europäesche Constructeur erausgefiizt, an deelt sech mat Toyota a General Motors déi viicht Plazen op der Welt.
D'VW AG agéiert als Mammegesellschaft vun de sëllege Marke vum Konzern:
Jacques Meyers
Et gëtt verschidde Persounen déi Jacques Meyers heeschen:
Pontavert
Pontavert ass eng Gemeng am franséischen Departement Aisne an der Regioun Hauts-de-France.
Hirā'
De Bierg Hirā' läit ongeféier 5 km nordëstlech vu Mekka.
Do soll dem Prophéit Mohammed an enger Hiel op 270 Meter Héicht am Joer 610 no Christus den Äerzengel Gabriel erschéngt sinn.
Canton du Grand Sud
De Canton du Greand Sud ass eng franséisch administrativ Andeelung am Arrondissement Sartène, am Departement Corse-du-Sud op Korsika.
Den Haaptuert ass Porto-Vecchio.
Hirā'
Duerch déi éischt Offenbarung gëtt dëse Bierg och Dschabal an-Nūr („Bierg vum Liicht“) genannt.
La Côte (Haute-Saône)
La Côte ass eng franséisch Gemeng am Departement Haute-Saône an der Regioun Bourgogne-Franche-Comté an am Kuelerevéier vu Ronchamp a Champagney.
Chris Gunter
De Christopher Ross "Chris" Gunter, gebuer den 21. Juli 1989 zu Newport (Gwent), ass e walisesche Foussballspiller op der Verdeedeger-Positioun.
Hien huet seng Profiscarrière 2006 beim Cardiff City FC ugefaangen. Veräiner duerno ware vun 2008 bis 2009 den Tottenham Hotspur, den Nottingham Forest vun 2009 bis 2012, an zanter 2012 spillt de Chris Gunter zu Reding.
Zanter dem Mee 2007 spillt hien an der walisescher Foussballnationalekipp, ,.
Tommaso Cosanti
Den Tommaso Cosanti, gebuer de 7. Dezember 1988, ass e lëtzebuergeschen Handballspiller.
De Cosanti huet seng Spillercarrière 2014 ugefaangen. Hien huet a senger Carrière fir den HB Käerjeng gespillt. Hien ass am Kader vun der lëtzebuergescher Härenhandballnationalekipp (Stand: 2017).
Beeler (Baach)
Si huet hiren Urspronk an zwou klenge Baachen, déi um Fouss vum Loutrenger Plateau hir Quell hunn, an déi dann ëstlech vun der Uertschaft Rédange, op der Héicht vun der Rue d'Esch-sur-Alzette, zesummelafen a vun do un als Beler op de franséische Kaarte verzeechent ass. Si leeft dann an ëstlecher Richtung duerch d'Floueren Homecht a Beler, ënnert der nei gebauter D616 erduerch, fir dann, um Territoire vun der Gemeng Audun-le-Tiche, tëscht Schlakentippe vun der fréierer Arbed Terres-Rouges erduerch, op der Héicht vu Killweieren, direkt op der Grenz mat Lëtzebuerg, an d'Uelzecht ze lafen.
Willy Gilson
De Willy (Guillaume) Gilson, gebuer de 16. Oktober 1891 zu Eech an der deemoleger Gemeng Eech, gestuerwen de 26. August 1974 zu Diddenuewen a Frankräich, war e lëtzebuergesche Journalist an Auteur.
1934 war hie Matgrënner vun der Société des écrivains luxembourgeois de langue française (SELF).
1962 huet hien zu de Grënner vun der Section des arts et lettres vum Institut grand-ducal gehéiert.
De Willy Gilson gouf 1936 fir säi Roman Le chevalier aux fleurs mam Prix Marcel-Noppeney ausgezeechent.
Jakobuskierch zu Éileng
D'Jakobuskierch zu Éileng ass eng kathoulesch Kierch déi zur Par Mess-Réibierg Sainte-Famille, zum Dekanat Süden-West an zu der Gemeng Reckeng op der Mess gehéiert. Se ass dem hellege Jakobus geweit.
Si steet zu Éileng am Duerfkär an der rue du Centre. Nieft der Kierch ass de Kierfecht ugeluecht.
Berens
Berens ass de Familljennumm vun ë. a. follgende Persounen:
Shadow of a Doubt
Shadow of a Doubt ass en US-amerikanesche Film vum Regisseur Alfred Hitchcock aus dem Joer 1943 no enger Geschicht vum Gordon McDonell.
Ëm wat geet et am Film?
De Charlie Kane flücht bei seng Schwëster op Santa Rosa. Do frënnt hie sech mat senger Niess un. De Kane gëtt awer vun der Police iwwerwaacht, déi hie fir de Mäerder vu räiche Witfraen hält...
Cameo-Optrëtt vum Hitchcock
Den Hitchcock sëtzt an engem Zuch a spillt Kaart.
Maison Bel-Air
D'Maison Bel-Air ass e Wunnhaus an der avenue Gaston Diderich um Belair an der Stad Lëtzebuerg.
Historesches
Den Architekt Mathias Martin huet d'Haus 1923 fir sech gebaut.
Gebai
Sou wéi de Mathias Martin dat gemenkerhand gemaach huet, huet hien och sengem Haus säi perséinleche Stempel opgedréckt, ënner anerem mat Statuen op der Fassad vum zweete Stack. Am Virgäertche stinn och zwou Statuen: de Merkur op der rietser Säit stellt d'Industrie an den Handel duer iwwerdeems d'Venus op der aner Säit d'Schéinheet duerstellt.
Ënnen nieft der Trap ass eng Tak mam Gnodebild vu Kevelaer mat der Lëtzebuerger Tréischterin am Leed.
NGC 3675
Den NGC 3675 ass eng Spiralgalaxis vum Typ Sb a läit am Stärebild Ursa Major. D'Galaxis huet eng Wénkelgréisst vu 5,9' × 3,1' an eng Visuell Magnitude vu +10,0 mag. Si gouf de 14. Januar 1788 vum Wilhelm Herschel entdeckt.
Trucy
Trucy ass eng Gemeng am franséischen Departement Aisne an der Regioun Hauts-de-France.
Mohammed ibn Ishaq
De Mohammed ibn Ishaq, gebuer ëm 704 zu Medina a gestuerwen zu Bagdad am Joer 767 oder 768, war e mosleemesche Schrëftgeléierten.
Hien hat ëm 737 zu Alexandria säi Studium fir Hadith (islamesch Spréch an Handlunge vum Prophéit Mohammed) gemaach. Wéinst engem Konflikt mat engem Matbierger huet hien aus Medina misse fortlafen. No engem hin an hier, huet hie sech zu Bagdad niddergelooss an huet am Optrag vum Kalif al-Mansur tëscht 760 a 767/768 déi bis haut bekanntst Mohammedbiographie geschriwwen.
Weber
Weber ass een am däitschsproochege Raum (a ronderëm) geleefege Familljennumm. E kënnt vum Beruff Wiewer. Zu Lëtzebuerg hunn am Joer 1880 1.941 Leit sou geheescht, 1930 waren et der 2.490 an 1981 2.582.
Ënner de Leit mat deem Familljennumm sinn:
Aaron Ramsey
Hien huet seng Profiscarrière 2006 beim Cardiff City FC ugefaangen, an huet do bis 2008 gespillt. Zanter dem Joer 2008 spillt de Ramsey am Arsenal FC.
Zanter dem November 2008 spillt hien an der walisescher Foussballnationalekipp,. 2012 war de Spiller och am Kader vun der brittescher olympescher Foussballnationalekipp ugetrueden.
Podgorica
Podgorica (kyr. Подгорица) ass mat ronn 150.000 Awunner (2011) d'Haaptstad vum Montenegro. Si läit an enger wäiter Glecht op där Plaz wou d'Zeta an d'Morača leeft.
Vun 1946 bis 1992 housch d'Stad Titograd. Den aktuellen Numm Podgorica bedeit souvill wéi ënner dem Hiwwel.
Geschicht
Am Joer 1326 gouf Podgorica fir d'éischt Kéier als kleng Siidlung ernimmt a stoung laang am Schied vu Skutari, Medun an de Küstestiedt Bar a Budva, spéider dann och vun Cetinje. Si huet Mëtt vum 14. Joerhonnert zum serbesche Räich vum Zar Stefan Dušan gehéiert, duerno zu de Firschtentëmer vun de Balšić (bis 1421), Lazarević/Branković (1421–1439/1444–1452) an den Crnojević (bis 1466). Kuerzzäiteg stoung d'Stad och ënner venezianescher Herrschaft. Vu 1466 u war Podgorica Deel vum Osmanesche Räich. D'Osmanen hunn hei eng grouss Festung gebaut, fir sech géint Ugrëff vun de fräie montenegrinesche Stämm aus de Bierger ze schützen. Mat der Festung ass déi strateegesch Bedeitung vu Podgorica gewues. Um Berliner Kongress (1878) gouf Podgorica Montenegro zougesprach, deem seng Haaptstad zu där Zäit Cetinje war. D'Resultater vum Kongress hunn d'Enn vu 4 Joerhonnerten osmanesch Herrschaft bruecht. Podgorica ass zanter dëser Zäit déi gréisst Stad vum Land an déi wichtegst Handelsplaz.
Am Éischte Weltkrich stoung Podgorica vun 1916 bis 1918 ënner éisträicher Besatzung. 1918 koum d'Stad mat Montenegro zu Jugoslawien. Am Zweete Weltkrich koumen no den italieenesche Besatzer (1941–1943) déi Däitsch (1943–1944). D'Stad war wärend dem Krich enge 70 Loftugrëff ausgesat, déi se bal ganz zerstéiert hunn. Am Dezember 1944 gouf se duerch d'jugoslawesch Partisane befreit. 1946 gouf d'Stad zu Éiere vum jugoslawesche Ministerpresident Josip Broz Tito an Titograd ëmbenannt a gläichzäiteg zur Haaptstad vun der jugoslawescher Deelrepublik Montenegro erkläert. Zanter dem 2. Abrëll 1992 heescht se nees Podgorica. Nom Onofhängegkeetsreferendum 2006 gouf Podgorica d'Haaptstad vum neie Staat Montenegro.
Julien Kohn
De Julien Kohn, gebuer den 18. Dezember 1992, ass e lëtzebuergeschen Handballspiller.
De Kohn huet seng Spillercarrière 2009 ugefaangen. Hien huet a senger Carrière fir den HB Esch gespillt. Hien ass am Kader vun der lëtzebuergescher Härenhandballnationalekipp (Stand: 2017).
André Koch
Den André Koch, gebuer de 16. Abrëll 1849 zu Schengen, gestuerwen de 17. Abrëll 1932 zu Berg-sur-Moselle, war Minneningenieur.
Säin Ingenieursdiplom krut den André Koch 1874 zu Léck. Hien huet duerno e puer Joer an der Belsch an der Gasindustrie geschafft. 1880 ass hie vun der “Société minière” vun de Gebridder Charles a Jules Collart, de Proprietäre vun der Stengeforter Schmelz, engagéiert ginn; 1887 gouf hien Direkter vun all hire Minnen a Minièren zu Esch-Uelzecht, dorënner spéider och d'Grouf Kazebierg.
Vum 31. Oktober 1899 bis den 21. Abrëll 1902 war de Koch Member vum Escher Gemengerot.
1901 war hie Grënnungsmember vum Escher Verschéinerungsveräin, der "Société d'initiative et d'embellissement d'Esch-sur-Alzette", dee sech ënner anerem fir d'Ariichtung vun engem Stadpark um Gaalgebierg staark gemaach huet. Vun 1906 bis 1914 war hie President vum Veräin.
Zu Esch ass d'« rue André Koch », déi fréier « rue Leesberg » geheescht huet, no him benannt. Um Gaalgebierg erënnert d'Monument André Koch, dat den 3. Juli 1932 inauguréiert ginn ass, un hien.
Dan Ley
Den Daniel "Dan" Ley, gebuer den 1. Juli 1982, ass e lëtzebuergeschen Handballspiller.
De Ley huet seng Spillercarrière 2000 ugefaangen. Hien huet a senger Carrière fir den HB Diddeleng gespillt. Hie war am Kader vun der lëtzebuergescher Härenhandballnationalekipp (Stand: 2015).
Takekazu Asaka
Den Takekazu Asaka (op Japanesch: 浅香武和), gebuer 1952 zu Tokio, ass e japanesche Linguist, Professer fir romanesch Sproochen op der Universitéit Tsuda an Iwwersetzer. Hie gouf als notabele Fuerscher vun der galicescher Sprooch bekannt.
Hien huet zu Madrid Sproochwëssenschaft studéiert. Zanter 1978 eruerscht den Asaka déi galicesch Sprooch a hir Grammaire. 1993 huet hien dat éischt Buch op Japanesch, iwwer d'Grammaire vun der moderner galicescher Sprooch geschriwwen. Den Takekazu Asaka nennt sech en "Ambassadeur vun der galicescher Sprooch a Japan"; hien enseignéiert Sprooch a Kultur vu Galicien a sengem Land. Zanter 2017 ass hien akadeemesche Korrespondent vun der Kinneklecher Akademie vu Galicien.
Hien ass och bekannt als Iwwersetzer vun der galicescher Poesie op Japanesch.
Den Asaka schafft och als Professer fir d'Grammaire vun der spuenescher Sprooch zu Tokio. Hie schwätzt och Katalounesch, Baskesch, Englesch a Franséisch.
Sporting Club Lëtzebuerg
De Sporting Club Lëtzebuerg, offiziell Sporting Club Luxembourg, war e lëtzebuergesche Foussballclub aus der Stad Lëtzebuerg, deen de 26. Mee 1908 gegrënnt an den 29. Mee 1923 nees opgeléist gouf well e mam Racing Club Lëtzebuerg fusionéiert huet an am C.A. Spora Lëtzebuerg opgaangen ass.
Sekundärspigel
De Sekundärspigel ass en optesche Baudeel vu Spigelteleskopen, deen d'Stralen déi den Haaptspigel reflektéiert, aus dem Teleskoptubus an den Okularstutzen (Observer, Kamera) oder op déi ugeschlosse Moossinstrumenter féiert.
Ënnerschiddlech Spigelformen
Jee no Aart vum Teleskop hunn d'Sekundärspigelen en ënnerschiddleche Schlëff:
Nodeeler vu Sekundärspigelkonstruktiounen
Ofhängeg vu senger Gréisst verklengert e Sekundärspigel d'Opléisungsverméigen (d'Trennschäerft) vum Spigelteleskop, well de Spigelrand an d'Striewe mat deenen hien am Teleskoptubus ugemaach ass, zousätzlech Diffraktioune verursaachen.
Dat ass de Grond, firwat e grad sou grousst Lënsenteleskop Duebelstären oder kleng Detailer op Planéite besser opléise kann. Beispillsweis brauch ee fir en Opléisungsverméige vun 1" en Haaptspigel vu 15 bis 20 cm Apertur, wärend beim Lënsenteleskop en 12-cm-Objektiv dat selwecht leescht. Dat méi grousst Spigelteleskop léisst sech awer méi gënschteg hierstelle wéi dat klengt Lënsenteleskop.
Fir den zousätzleche Béiungen z'entgoen (déi bei helle Stären och Silhouette verursaachen déi sech iwwerkräizen), ass ë. a. de Schiefspiegler entwéckelt ginn (System A. Kutter, Brachyt asw.)
Saint-Aignan-des-Noyers
Saint-Aignan-des-Noyers ass eng franséisch Gemeng am Departement Cher an der Regioun Centre.
Idi Amin
Den Idi Amin Dada oder einfach Idi Amin, gebuer Mëtt der 1920er Joren am Uganda a gestuerwen de 16. August 2003 am Exil zu Jeddah, war den drëtte President vum Uganda a vun 1971 bis 1979 un der Muecht. Den Amin ass 1946 an déi brittesch Kolonialarméi gaangen an huet a Somalia an am Kenia gedéngt. Schlussendlech ass hie bis zum Generalmajouer an der post-kolonialer ugandescher Arméi eropgeklommen an ass Kommandant ginn, éier hien an engem Staatsstreech am Januar 1971 de President Milton Obote gestierzt a selwer d'Muecht geholl huet. Spéider, wéi hie Staatschef war, huet hie sech selwer zum Feldmarschall erhuewen.
Dem Amin seng Regentschaft war vu Mënscherechtsverletzungen, politescher Ënnerdréckung, ethnescher Verfollgung, Korruptioun, Nepotismus a ganz schlechtem wirtschaftleche Management gezeechent. Et gëtt geschat, datt tëscht 100.000 a 500.000 Leit ënner sengem Regime ëmbruecht gi sinn. ,
A senger Ufankszäit als President war den Amin e Frënd vum Westen an hat bedeitende Support aus Israel, éier seng Loyalitéit dem libesche Regent Muammar al-Gaddafi, dem Mobutu Sese Seko aus dem Zaire (der haiteger Demokratescher Republik Kongo), der Sowjetunioun an Ost-Däitschland gegollt huet. 1975 ass den Amin President vun der Organisatioun vun der afrikanescher Eenheet ginn, enger pan-afrikanescher Grupp déi d'Solidariéit ënner den afrikanesche Staate sollt fërderen. Wéi Groussbritannien 1977 d'diplomatesch Relatioune mam Uganda ofgebrach huet, huet den Amin erkläert, hien hätt d'Brite bezwongen an huet sengem Titel "CBE" bäigefügt, fir Conqueror of the British Empire ("Eruewerer vum Brittesche Räich"). Den Titel, deen hie sech schlussendlech selwer erfonnt hat, war: Seng Exzellenz, President op Liewenszäit, Feldmarschall Al Hadji Dokter Idi Amin Dada, VC, DSO, MC, Här iwwer all Béischt op der Äerd a Fësch am Waasser an Eruewerer vum Brittesche Räich an Afrika am Allgemengen a besonnesch vum Uganda.